laion/Wikipedia-Exotic huggingface dataset:
שירות המשלוחים של קיקי

שירות המשלוחים של קיקי (בקאנג'י: 魔女の宅急便; באופן מילולי: "מכשפות משלוחי אקספרס") הוא הסרט הרביעי של סטודיו ג'יבלי, שבוים על ידי הייאו מיאזאקי בשנת 1989. זהו סרט אנימה המבוסס על ספר ילדים יפני שנכתב על ידי הסופרת איקו קאדונו. קיקי היא מכשפה צעירה בת 13, שגרה בכפר קטן. על פי המסורת, כשהיא מגיעה לגיל 13 היא מחויבת לעזוב את הבית לשנה, כדי להפוך למכשפה עצמאית. קיקי טסה על המטאטא של אמה, לחפש מקום מגורים חדש עם החבר הקרוב שלה ג'יג'י, חתול שחור ודברן. למחרת הערב בו היא יוצאת היא מגיעה לעיר נמל בשם קוריקו, שם היא פוגשת בעלת מאפייה בשם אוסונו, שנותנת לה מקום מגורים ועבודה במאפייה, כאשר היא מבצעת משלוחים ללקוחות המאפייה על ידי ריחוף במטאטא. היא גם חווה הרפתקאות במשלוחים ויוצרת קשר חדש עם נערה אומנית שהיא פוגשת ביער. בזמן שהיא מתגוררת בעיר קוריקו היא פוגשת ילד ששמו טומבו ואת חבריו, הוא מחבב אותה והיא נקשרת אליו. אך בהמשך הסרט היא מאבדת את כוחותיה בעקבות ספקות שחשה בקשר לעצמה: ריחוף במטאטא, להבין את דברי ג'יג'י החתול ובאותו זמן היא גם שוברת את המטאטא שלה. בסוף הסרט עליה להתגבר על חששותיה ולהציל את טומבו מפני התרסקות של ספינת אוויר, ובעזרת כוח הרצון היא מחזירה לעצמה את כוחותיה. קיקי - מכשפה בת 13 שעוזבת את ביתה בכפר, כי היא מחויבת על-פי מסורת מכשפות העולם להפוך לעצמאית, ולחפש לה מקום מגורים חדש על ידי מטאטא שמרחף באוויר. היא אופטימית בדרך כלל וחביבה לאנשים. ג'יג'י - החתול השחור של קיקי, קיקי יכולה להבין את דבריו בגלל שהיא מכשפה. טומבו - נער בן 13 שגר בעיר ומחבב את קיקי כאשר היא עוברת לגור שם. הוא מתעניין בנושא התעופה וחולם לטוס בכלי טיס שיבנה בעצמו. אוסונו - בעלת מאפייה קטנה בעיר קוריקו, נמצאת בהריון מתקדם. כאשר קיקי הגיעה לעיר שבה החליטה להתגורר, היא נתנה לה מקום מגורים כשבתמורה קיקי תעבוד במאפייה. האופה - שמו לא מוזכר בסרט. הוא האופה במאפייה של אוסונו והוא בעלה של אוסונו. הגברת הזקנה - לקוחה של שירות המשלוחים המתיידדת עם קיקי. היא עשירה מאוד וגרה בבית עם משרתת. חבריו של טומבו אמה ואביה של קיקי מדיה וקבצים בנושא שירות המשלוחים של קיקי בוויקישיתוף אתר האינטרנט הרשמי של שירות המשלוחים של קיקי (ביפנית) "שירות המשלוחים של קיקי", במסד הנתונים הקולנועיים IMDb (באנגלית) "שירות המשלוחים של קיקי", באתר נטפליקס "שירות המשלוחים של קיקי", באתר AllMovie (באנגלית) "שירות המשלוחים של קיקי", באתר Rotten Tomatoes (באנגלית) "שירות המשלוחים של קיקי", באתר Metacritic (באנגלית) "שירות המשלוחים של קיקי", באתר HBO Max (באנגלית) "שירות המשלוחים של קיקי", במסד הנתונים הקולנועיים KinoPoisk (ברוסית) האתר הרשמי של אולפני ג'יבלי ביפנית האתר הרשמי של אולפני ג'יבלי באנגלית ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
לאונרד זונקה

לאונרד זונקה (גרמנית: Leonhard Sohncke‏; 22 בפברואר 1842 – 2 בנובמבר 1897) פיזיקאי גרמני שידוע כמי שהניח את היסודות לגילוי רשימת החבורות הסימטריות המרחביות המשמשות להגדרת מבנה הגביש בקריסטלוגרפיה. לאונרד זונקה נולד בשנת 1842 בהַאלֶה על הנהר זַאלֶה (Halle an der Saale, כיום במדינת סקסוניה-אנהלט). זונקה למד בהאלה והגיש את עבודת הדוקטורט שלו ב-1866 באוניברסיטה של העיר. הוא הרצה באוניברסיטת קניגסברג וב-1871 קיבל משרת פרופסור בפוליטכניון של קארלסרוהה. אחר-כך עקר ליינה וב-1886 קיבל את תפקיד המנהל של המכון לפיזיקה (אז Physikalisches Cabinet, כיום Physikalische Institut) בבית הספר הטכני הגבוה של מינכן (Technische Hochschule München - כיום האוניברסיטה הטכנית של מינכן - Technische Universität München). בין השאר יזם זונקה את הסמינר המשותף לפיזיקאים מהאוניברסיטה הטכנית של מינכן ומאוניברסיטת מינכן, המכונה על שמו "Sohncke-Kolloquium", והמתקיים עד היום. זונקה ניהל את המכון עד מותו במינכן ב-1897. לזכותו של זונקה נזקפת תגלית המושג חבורת סימטריות מרחבית. את הרעיון העלה זונקה ב-1867 וב-1879 יצא לאור בלייפציג ספרו "Entwicklung der Theorie einer Kristallstruktur" (התפתחותה של תאוריית מבנה הגביש), ובו פירט את 65 החבורות הסימטריות המרחביות שגילה. עשר שנים אחר-כך מצאו המתמטיקאים ארתור מוריץ שנפליס הגרמני, ויבגראף סטפאנוביץ' פיודורוב הרוסי, שעבדו תחילה בנפרד ואחר כך שיתפו פעולה ביניהם, כי הרשימה של זונקה היא חלקית משום שלא לקח בחשבון אלמנטים של סימטריה והוסיפו עוד 165 חבורות מרחביות על הרשימה שלו על מנת לקבל את סך כל 230 חבורות הסימטריות המרחביות המוכרות כיום. מדיה וקבצים בנושא לאונרד זונקה בוויקישיתוף לאונרד זונקה, באתר פרויקט הגנאלוגיה במתמטיקה ביוגרפיה קצרה על זונקה מתוך Geometric Crystallography: An Axiomatic Introduction to Crystallography מאת Peter Engel. תקציר מאתר Google Book Search. העיר כיבדה את זכרו בקריאת רחוב על שמו (Leonhard-Sohncke-Weg) בקמפוס של אוניברסיטת קרלסרוהה בשנת 1993 Leonhard-Sohncke-Weg.
עילוי

האם התכוונתם ל... כוח עילוי – כוח פיזיקלי המשפיע על גופים הנמצאים בתנועה. עילוי (לימוד) – אדם בעל כישרון תלמודי גבוה. עילוי (לשון) – תהליך לשוני שבו מילה נייטרלית מקבלת משמעות חיובית.
סרגיי אפאנסייב

סרגיי אלכסנדרוביץ אפאנסייב (30 באוגוסט 1918 - 13 במאי 2001), מהנדס רוסי, מחשובי המנהלים בתחום החלל והביטחון בברית המועצות. היה השר הראשון לענייני בניין מכונות כלליות (Министерства Общего машиностроения) של ברית המועצות, משרה בה החזיק משנת 1965. תחת שם קוד זה עסקו בברית המועצות במיזמי בנייה מסווגים שונים, החל מתחום הגרעין, המשך בתחום הטילים הבליסטיים וכלה בתחום החלל. אפאנסייב מונה במרץ 1965 כשר הראשון לעניין בניית מכונות כלליות, והיה צריך לצקת תוכן להגדרת תפקידו החדש. הוא איחד מפעלים שונים בתחומי הביטחון, מעבדות מחקר, מרכזי פיתוח, מתקני ניסוי והנדסה, ומשרדי התכנון השונים של תחום החלל, תחת קורת הגג של המשרד החדש. המבנה המינהלי של המשרד, ומוטת השליטה שלו על היחידות והמפעלים הכפופים לו היו שמורים שנים תחת מעטה של סודיות, ונודעו ברבים רק לאחר עידן הגלאסנוסט שפתח מיכאיל גורבאצ'וב במחצית השנייה של שנות השמונים של המאה העשרים. אפאנסייב החזיק בתפקיד השר לענייני בניין מכונות כלליות עד שנת 1983. אפאנסייב היה ממונה על חלק נכבד מתוכניות הפיתוח והייצור של הטילים הבליסטיים של ברית המועצות. בין היתר היה ממונה על משרד התכנון מאקייב ועל פיתוח הטילים הבליסטיים הראשונים של ברית המועצות, שהיו מיועדים לשיגור מצוללות. אפאנסייב היה מעורב במיזמי החלל השונים של ברית המועצות, ובהם פיתוח תחנות החלל מסדרת תוכנית סאליוט ומיר, פרויקט בניית מעבורת החלל הרוסית בוראן, פיתוח משגר הלוויינים הכבד אנרגיה, והיה נוכח בשיגורים רבים לחלל שהתקיימו בקוסמודרום בייקונור. בשנים הראשונות לתפקידו כשר לענייני בניין מכונות כלליות, עבד בצמוד לראש משרד התכנון מספר 1, סרגיי קורוליוב. כמנהל מוכשר, נזקק לא אחת אפאנסייב לתמרן בין ראשי משרדי התכנון השונים של תוכנית החלל הסובייטית, ולהתערב ביריבויות המקצועיות והאישיות בין מיכאיל יאנגל, ולנטין גלושקו וולדימיר צ'לומיי, אשר נאבקו לא רק על משאבים אלא על גישות מנוגדות לבניינה של תוכנית החלל הסובייטית. משנת 1988 ועד מותו, שימש כיועץ מדעי בכיר לתאגיד הטילים והחלל אנרגיה. כוכב הזהב של גיבור העמל הסוציאליסטי (פעמיים) עיטור לנין (שבע פעמים) עיטור מהפכת אוקטובר עיטור הדגל האדום של העמל (פעמיים) עיטור הכוכב האדום מדיה וקבצים בנושא סרגיי אפאנסייב בוויקישיתוף סרגיי אפאנסייב, באתר "Find a Grave" (באנגלית)
מתאווארי

מתאווארי (בגאורגית: მთავარი, "נסיך") היה תואר פיאודלי בגאורגיה מקביל לתואר נסיך. התואר עצמו מורכב מהמילה "תאבי" (თავი) שפירושה ראש או מנהיג. המקור הכתוב המוקדם ביותר שמזכיר את התואר מתאווארי הוא טקסט גאורגי היסטוריוגרפי המתוארך למאה החמישית. מהמאה האחת עשרה ועד למאה הארבע עשרה, התואר מתאווארי, יחד עם התואר תאוואדי, היה זהה לתואר אריסתווי, והתייחסה לאחד מהאצילים, נסיך. בתור הזהב של הממלכה הגאורגית המאוחדת (המאה השתים עשרה והמאה השלוש עשרה), השתנה התואר בהדרגה מתואר מוּתנה לתואר תורשתי קבוע, עד שהושלם בסוף המאה החמש עשרה. באותה מאה שימש התואר מתאווארי כתוארם של נסיכים מכהנים במערב גאורגיה (סאמצחה, מגרליה, גוריה, סוואנתי ואבחזיה), שעצמאותן בוטלה סופית על ידי האימפריה הרוסית. רולנד גריגורי סאני (1994), יצירת האומה הגאורגית, עמ' 43-44, ISBN 0253209153, (אנגלית) מדיה וקבצים בנושא מתאווארי בוויקישיתוף
עשקוץ השיטים

עשקוץ השיטים (שם מדעי: Trachypteryx acanthotecta) הוא עש השייך לסדרת הפרפראים. בית הגידול של העשקוץ הוא השיטה הסלילנית, המצויה בערבה, בנגב ובסיני. זחל העשקוץ הוא חסר צבע ובעל מטווה הנראה כקוץ של עץ השיטה. הזחל ניזון מגבעוליו ומעליו של השיטה עד שהוא מתמקם ומתגלם (הופך לגולם). העשקוץ הבוגר הוא בעל צבע ורוד עם פסים חומים ולבנים. עשקוץ השיטים, באתר האנציקלופדיה של החיים (באנגלית) עשקוץ השיטים, באתר GBIF (באנגלית) ערך זה הוא קצרמר בנושא פרוקי-רגליים. אתם מוזמנים לתרום לוויקיפדיה ולהרחיב אותו.
בריאנסק (מחוז)

מחוז בריאנסק (ברוסית: Брянская область; תעתיק: בריאנסקאיה אובלסט) הוא סובייקט בפדרציה הרוסית. המחוז נמצא בשטח של המחוז הפדרלי המרכזי, דרום-מערבית למוסקבה בגבול עם אוקראינה ובלארוס. המחוז הוקם ב-5 ביולי 1944. עד אז המחוז היה חלק ממחוז אוריול. במעבר המחוז גובל עם בלארוס ובדרום עם אוקראינה. נכון לינואר 2024 במחוז מתגוררים 1,142,404 תושבים. התיישבות רוסית באזור החלה במאה ה-10 בערך בתקופת התנצרות הרוסים. החל מהמאה ה-11 האזור היה חלק של נסיכות צ'רניגוב. בשנת 1238 בעקבות אירועי הכיבוש המונגולי הוקמה נסיכות בריאנסק שהייתה עצמאית במשך תקופה ארוכה. במאה ה-13 השטח סופח לדוכסות הגדולה של ליטא. בשנת 1500 רוב שטח של המחוז הוחזר השטח לרוסיה, יתר השטחים הועברו לשליטה רוסית בשנת 1654. בתחילת המאה ה-20 השטח היה חלק ממחוז אוריול. באוגוסט 1941 השטח נכבש על ידי כוחות ורמאכט. ביערות המחוז פעלו יחידות פרטיזנים רבות כולל יחידה של סידור קובפק. בספטמבר 1943 השטח שוחרר. בשנת 1944 הוקם מחוז ברינאסק שגבולות של כיום. לאחר אסון צ'רנוביל הזדהם חלק משמעותי של שטח המחוז בחומרים רדיואקטיביים. בהתאם לנתונים לשנת 1999 כ-16% מאוכלוסיית המחוז מתגוררים בשטח המזוהם. בעקבות פלישת רוסיה לאוקראינה בשנת 2022 באזור מתחוללים קרבות. הרשות המחוקקת הינה "דומה של מחוז בריאנסק" שכוללת 60 חברים. בראש המחוז עומד מושל שנבחר ל-5 שנים. בספטמבר 2014 לתפקיד נבחר אלכסנדר בוגומז. בשנת 2020 הוא נבחר לכהונה נוספת. מבחינה מנהלית החבל מחולק ל-27 ראיונים ו-4 ערים בעל חשיבות מחוזית. נכון לינואר 2024 במחוז מתגוררים 1,142,404 תושבים. בערים מתגוררים כ-70.9% מאוכלוסיית המחוז. בעיר הגדולה - בריאנסק יש כ-416 אלף תושבים. בהתאם לנתוני מפקד אוכלוסין 2021 של הפדרציה הרוסית הרוסים מהווים כ-86.6% מאוכלוסיית המחוז. בעבר במחוז התקיימה קהילה יהודית משמעותית. מספר היהודים במחוז בריאנסק עומד על כ-541 (2021) (לעומת כ-13 אלף בשנת 1959). בשנת 2006 הגיע הרב מנחם מנדל זקלס מטעם חב"ד כרב ראשי של מחוז בריאנסק. בעיר ישנם מוסדות יהודים, לרבות בתי חינוך. בין היתר ניתן לקבל שירותי דת, קבורה יהודית, חתונות ובריתות. במחוז הוקמו מפעלים רבים. בשנת 1958 הוקם מפעל לייצור רכבים וצרכים צבאיים. חלק משמעותי של תושבי האזור עוסקים בחקלאות. במחוז קיימת רשת מסילות ברזל מסועפת. שטח המחוז חוצים כבישים בעלי חשיבות ארצית M3 ממוסקבה לאוקראינה, R-120 אוריול - בלארוס ו כביש נוסף A240 לבלארוס. בקרבת ברינאסק פועל נמל תעופה בין-לאומי. מדיה וקבצים בנושא בריאנסק בוויקישיתוף אתר האינטרנט הרשמי של בריאנסק (ברוסית) בריאנסק, באתר אנציקלופדיה בריטניקה (באנגלית)
Freaky Styley

Freaky Styley הוא האלבום השני של הלהקה הקליפורנית רד הוט צ'ילי פפרז. באלבום חזר הלל סלובק הגיטריסט לנגן והחליף את ג'ק שרמן. ארבעה סינגלים יצאו מהאלבום: Jungle Man, American Ghost Dance, Catholic School Girls Rule והשיר המצליח ביותר, שהוא חידוש של המטרס, "Hollywood". לשיר הראשון והשלישי יצאו גם קליפים. למרות זאת, הלהקה עדיין לא הצליחה מסחרית ומכר רק חצי מיליון עותקים בכל העולם. כל השירים נכתבו בידי פלי, אנתוני קידיס, קליף מרטינז והלל סלובק חוץ ממקומות בהם מצוין אחרת. "Jungle Man" – 4:09 "Hollywood" (The Meters) – 5:03 "American Ghost Dance" – 3:51 "If You Want Me to Stay" (Stewart) – 4:07 "Nevermind" (Flea, Kiedis, Jack Irons, Slovak) – 2:48 "Freaky Styley" – 3:39 "Blackeyed Blonde" – 2:40 "The Brothers Cup" – 3:27 "Battle Ship" – 1:53 "Lovin' and Touchin'" – 0:36 "Catholic School Girls Rule" (Flea, Kiedis, Martinez) – 1:55 "Sex Rap" (Flea, Kiedis, Irons, Slovak) – 1:54 "Thirty Dirty Birds" – 0:14 "Yertle the Turtle" – 3:46 "Nevermind" (demo) (Flea, Kiedis, Irons, Slovak) – 2:17 "Sex Rap" (demo) (Flea, Kiedis, Irons, Slovak) – 1:37 "Freaky Styley" (original long version) – 8:49 "Millionaires Against Hunger" – 3:28 מידע על האלבום Freaky Styley באתר MusicBrainz מידע על האלבום Freaky Styley באתר AllMusic האלבום Freaky Styley באתר Discogs האלבום Freaky Styley באתר ספוטיפיי
עוזר הוראה

עוזר הוראה באוניברסיטאות ובמכללות הוא אדם הפועל במסגרת קורס אקדמי, ומסייע למורה העיקרי בקורס. חלק נכבד, ולעיתים מרכיב בלעדי, של פעילותו של עוזר ההוראה הוא תרגול עם הסטודנטים, ולכן הוא קרוי גם מתרגל. ההוראה השגרתית באוניברסיטאות היא הוראה פרונטלית, שבה המורה בקורס, בדרך כלל איש סגל אקדמי בכיר, מתמקד בידע התאורטי הנכלל בקורס. לעומתו, עוזר ההוראה, שהוא סטודנט לתואר מתקדם, עוסק במטלות נוספות הקשורות בקורס, כגון תרגול החומר הנלמד, בדיקת מבחנים, השבה על ערעורים והכנת מעבדות. בבדיקת תרגילים מועסקים גם תלמידים מצטיינים בשנים מתקדמות של התואר הראשון. פעמים רבות עוזר ההוראה משמש גם כעוזר מחקר של המרצה שבקורסים שלו הוא משמש כעוזר הוראה, אולם אין זה הכרחי. תפקיד עוזר הוראה ניתן בדרך כלל לסטודנטים מצטיינים לתואר שני או על ידי דוקטורנטים, לא רק כדי לקבל את עבודתם, אלא גם כדי להעניק להם פרנסה נוחה בתקופת לימודיהם. המינוי לעוזר הוראה הוא לכל קורס סמסטריאלי בנפרד. בישראל עוזרי ההוראה נחשבים לסגל אקדמי זוטר ומאוגדים בארגון הסגל הזוטר. מקובל גם לתת הטבות לתלמידי מחקר בסגל הזוטר כגון פטור משכר לימוד ואישור כניסה עם רכב וחנייה בתוך הקמפוס. הוראה
מרסיה יפהפייה

מרסיה יפהפייה (שם מדעי: Maresia pulchella) הוא צמח חד-שנתי ממשפחת המצליבים. הצמח מתחיל לנבוט כבר בסתיו. גובהו מגיע ל-10 עד 15 ס"מ בלבד. הפריחה מתחילה בתחילת החורף. צבע הפרחים הוא לילך חיוור עד עמוק. הפרחים פורחים בבת אחת וכך מתקבלים משטחים גדולים הצובעים את הקרקע בצבע סגול. המרסיה צומחת בחולות מישור החוף מסוריה ועד צפון חצי האי סיני והיא אנדמית לאזור זה. בגלל בינוי מואץ במישור החוף הולכת אוכלוסיית המרסיה ומצטמצמת. צמח זה מוזכר באריכות בספרו של ס. יזהר "מלקומיה יפהפייה". מדיה וקבצים בנושא מרסיה יפהפייה בוויקישיתוף מרסיה יפהפייה, באתר צמח השדה מרסיה יפהפייה, באתר צמחיית ישראל וסביבתה מרסיה יפהפייה, באתר Tropicos (באנגלית) מרסיה יפהפייה, באתר GBIF (באנגלית) מרסיה יפהפייה, באתר The Plant List (באנגלית) מרסיה יפהפייה, באתר IPNI (באנגלית)
ארטורול

ארטורול (טורקית Ertuğrul Gazi וגם Ertuğrul Bey;‏ 1198-1281) היה אביו של עות'מאן הראשון, מייסדה של האימפריה העות'מאנית. ב-1227, ולאחר מות אביו סולימאן שאה(אנ') בטביעה בנהר הפרת בזמן שנמלט מהמונגולים, היה ארטורול למנהיגו של שבט קאיה בויו(אנ') שנמנה עם קבוצת האוע'וז. הוא קיבל מסולטאן אלאדין רום קרקעות ליד אנקרה של ימינו והתיישב בהן. לאחר מכן הוא קיבל גם את הכפר סייט(אנ') שהיה לבירה הראשונה של העות'מאנים כאשר עות'מאן הראשון הכריז על עצמאותם ב-1299. ארוטורול היה מנהיג שבט קאיה אחד משבטי אע'וז, אחרי שכבש כמה מצודות סולטאן אלאדין נתן לו כמתנה קרקעות ביניהן כפר סייט שהיה לבירה הראשונה של העות'מאנים כאשר עות'מאן הראשון הכריז על עצמאותם ב-1299. שבט הקאיה היה מפוצל לשני שבטים: שבט שהנהיג גינדודאו אחיו של ארטורול בנו של סולימאן שאה והיימה האתון. שבט שני שהנהיג ארטורול. ארטורול היה נשוי להלימה סולטאן (אנ'). לאחר לידתו של עות'מן, חלימה סולטאן נפטרה. בשנת 2014 עלתה לשידור סדרת טלוויזיה טורקית בשם "ארטורול: התחייה", המבוססת על חייו של ארטורול. מדיה וקבצים בנושא ארטורול בוויקישיתוף ערך זה הוא קצרמר בנושא אישים ובנושא האימפריה העות'מאנית. אתם מוזמנים לתרום לוויקיפדיה ולהרחיב אותו.
אלכס נורת'

אלכס נורת' (באנגלית: Alex North;‏ 4 בדצמבר 1910 - 8 בספטמבר 1991) היה מלחין יהודי אמריקאי, הלחין מוזיקה ללמעלה מ-60 סרטים. היה מועמד ל-15 פרסי אוסקר וקיבל פרס אוסקר לשם כבוד על מפעל חיים (1986). כמו כן זכה בפרס גלובוס הזהב. שימש כפסנתרן חזרות אצל מרתה גרהם ושימש כמנהל מוזיקלי של להקת המחול של אנה סוקולוב בעת מסעה למקסיקו בסוף שנות השלושים. נורת' הלחין את המוזיקה להצגה המקורית של המחזה מותו של סוכן. נורת' הלחין גם מוזיקה לאולם הקונצרטים. רשימה חלקית מאוד של סרטים שהלחין: חשמלית ושמה תשוקה מחר אזיל דמעה (1955) הזרע הרע (1956) מוריד הגשם (1956) זרקורי במה (1958) שעת הילדים (1961) יוצאי הדופן (1961) קלאופטרה מי מפחד מווירג'יניה וולף? ויוה זפאטה! ספרטקוס 2001: אודיסאה בחלל - נורת' הלחין את הפסקול לבקשת סטנלי קובריק, אך לבסוף קובריק בחר בפסקול אחר. אלכס נורת', במסד הנתונים הקולנועיים IMDb (באנגלית) אלכס נורת', באתר "אידיבי", מאגר הידע העברי לקולנוע ישראלי ועולמי אלכס נורת', באתר AllMovie (באנגלית) אלכס נורת', במסד הנתונים הקולנועיים KinoPoisk (ברוסית) אלכס נורת', באתר AllMusic (באנגלית) אלכס נורת', באתר MusicBrainz (באנגלית) אלכס נורת', באתר Discogs (באנגלית) אלכס נורת', באתר SecondHandSongs אלכס נורת' במסד הנתונים IBDB (באנגלית) אלכס נורת', באתר "Find a Grave" (באנגלית) אלכס נורת', באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
יקטרינה גאמובה

יקטרינה גאמובה (ברוסית: Екатери́на Га́мова; נולדה ב-17 באוקטובר 1980 בצ'ליאבינסק) היא שחקנית כדורעף רוסייה. היא הייתה חברת נבחרת הכדורעף הלאומית של רוסיה, שזכתה במדליה זהב ב-2006 באליפות העולם לכדורעף לנשים, וזוכת מדליית כסף במשחקים האולימפיים הן של אולימפיאדת אתונה (2004) והן של אולימפיאדת סידני (2000). היא מתנשאת לגובה של שני מטרים ושישה סנטימטרים והיא אחת הספורטאיות הגבוהות בעולם. המועדון הנוכחי בו היא משחקת הוא דינמו (קאזאן). בשנת 2011 היא זכתה עם קבוצתה גם באליפות רוסיה וגם בגביע רוסיה. בשנת 2012 גאמובה התחתנה עם מיכאיל מוקסיי, צלם קולנוע בהכשרתו (בנה של השחקנית והבמאית סבטלנה דרוז'ינינה). לבני הזוג שני ילדים - מקסים ואליזבטה. 1999 - מקום חמישי באליפות BCV. 1999 - זוכת מדליית הזהב בגראנד פרי העולמי. 1999 - זוכת מדליית זהב באליפות העולם לנוער. 2004 - החוסמת והמנחיתה הטובה ביותר באליפות הכדורעף האולימפית לנשים. 2004 - השחקנית הטובה ביותר. 2006 - זוכת מדליית הזהב באליפות העולם לכדורעף 2007 - המגישה הטובה ביותר בליגת האלופות האירופית לעונת 2006/07. 2010 - אלופת העולם וזכייה בפרס השחקן המוצלח של האליפות 2010 - פרס ספורטאית השנה ברוסיה. הוובקומיקס Achewood מאזכר את גאמובה כמושא חיבתה של הדמות קורנליוס הדוב. מדיה וקבצים בנושא יקטרינה גאמובה בוויקישיתוף יקטרינה גאמובה, ברשת החברתית פייסבוק יקטרינה גאמובה, ברשת החברתית אינסטגרם יקטרינה גאמובה, באתר olympedia.org Federation Internationale de Volleyball biography Olympic Games 2004 - Russia's Gamova leads player rankings The Tallest Known Living Women profile Uralochka VC profile Video portrait at Metacafe
ניקולאי פיליוגין

ניקולאי אלכסייביץ' פיליוגין (ברוסית: Николай Алексеевич Пилюгин)‏ (5 במאי 1908 - 2 באוגוסט 1982) היה מהנדס סובייטי וחלוץ בתחום פיתוח מערכות הנחיה ובקרה לטילים, משגרי לוויינים וחלליות. בשנת 1935 פיליוגין סיים את המכון הטכני על שם באומן במוסקבה. לאחר סיום הלימודים עבד במכוני מחקר ותכנון. בהתאם להמלצת סרגיי קורוליוב בשנת 1946 התמנה למתכנן ראשי של מערכות בקרה. פיליוגין נטל חלק מרכזי בפיתוח הטיל הבליסטי הסובייטי R-7 סמיורקה, ובדגמיו השונים ששימשו לשיגור לוויינים וחלליות. היה מתכנן מערכת הבקרה והשליטה של המשגר הכבד "פרוטון". משנת 1948 ועד מותו, היה מנהל מכוני המחקר בתחום ההנחיה לטילים NII-885 ו - NII AP. לימים אוחדו לכלל משרד תכנון, מחקר ופיתוח, הקרוי בשם משרד התכנון פיליוגין והפעיל ברוסיה. כוכב הזהב של גיבור העמל הסוציאליסטי (פעמיים) 5 עיטורי לנין עיטור מהפכת אוקטובר פרס לנין מדיה וקבצים בנושא ניקולאי פיליוגין בוויקישיתוף אתר משרד התכנון ע"ש פיליוגין
רודי חדד

רודי חדד (בצרפתית: Rudy Haddad; נולד ב-5 בפברואר 1985) הוא כדורגלן עבר צרפתי-ישראלי ששיחק בעמדת הקשר. חדד נולד בפריז למשפחה ממוצא יהודי-תוניסאי, גדל במועדון הנוער של הקהילה היהודית, מכבי פריז, וב-2001 עבר למחלקת הנוער של פריז סן-ז'רמן. בשנת 2004 עלה לקבוצה הבוגרת, במדיה צבר 9 הופעות בליגת העל הצרפתית. לזכותו של חדד גם הופעה אחת בנבחרת הצעירה של צרפת. בעונת 2006/2007 הושאל לואלנסיאן לעונה אחת. ביולי 2007 הגיע חדד לישראל וחתם במכבי תל אביב תמורת חצי מיליון אירו. במכבי תל אביב נחשב חדד תחילה כשחקן זר, אך לאחר מספר חודשים קיבל אזרחות ישראלית. בעונה הראשונה במכבי תל אביב בלט חדד, כאשר בישל 11 שערים והבקיע שער אחד. במחצית הראשונה של העונה הבאה ירדה יכולתו, והוא פתח בארבעה משחקים בלבד, בהן רשם בישול אחד ושער אחד בגביע הטוטו. בינואר 2009 הושאל עד תום העונה לשאטורו, שנאבקה על הישארות בליגה השנייה בצרפת. בתום תקופת ההשאלה שוחרר חדד ממכבי תל אביב וחתם על חוזה חדש בשאטורו. ביוני 2011 חתם על חוזה לשלוש שנים בקבוצת אוסר מהליגה הבכירה בצרפת. בעונתו הראשונה בקבוצה שותף בעשרה משחקים ולא הצליח לסייע לקבוצה להינצל מירידה לליגת המשנה. בעונת 2012/2013 ערך 21 הופעות בליגת המשנה וכבש שני שערים, ובעונתו האחרונה במועדון שיחק ב-18 משחקי ליגה ולא כבש. לאחר יותר משנה שלא שיחק, ב-17 באוגוסט 2015 חזר חדד לישראל וחתם בהפועל אשקלון מהליגה הלאומית. בעונת 2015/2016 כבש שלושה שערי ליגה ובסופה העפיל עם הקבוצה לליגת העל. במחזור הנעילה של עונת 2016/2017 כבש חדד את שערו היחיד בעונה זו, בניצחון 2–1 על עירוני קריית שמונה, אשר הבטיח את הישארותה של הקבוצה בליגת העל. בתום עונת 2017/2018 ירד עם הקבוצה לליגה הלאומית ופרש ממשחק פעיל. מלך הבישולים של ליגת העל: 2007/2008 מדיה וקבצים בנושא רודי חדד בוויקישיתוף רודי חדד, באתר ההתאחדות לכדורגל בישראל רודי חדד, באתר Transfermarkt רודי חדד, באתר Soccerway רודי חדד, באתר BDFutbol רודי חדד, באתר FootballDatabase.eu רודי חדד, באתר ESPN
קבוע גולומב-דיקמן

במתמטיקה, קבוע גולומב-דיקמן הוא קבוע מתמטי המופיע בתורת התמורות האקראיות. יהי a n {\displaystyle a_{n}} האורך של המעגל הארוך ביותר בתמורה של קבוצה בת n איברים, בממוצע על פני כל התמורות מסוג זה. קבוע גולומב-דיקמן הוא lim n → ∞ a n n = 0.62432998854355087099293638310083724 … . {\displaystyle \lim _{n\to \infty }{\frac {a_{n}}{n}}=0.62432998854355087099293638310083724\dots .} במונחים של תורת ההסתברות, a n {\displaystyle a_{n}} הוא התוחלת של אורך המעגל הארוך ביותר של תמורה של קבוצה בעלת n איברים המתפלגת בהתפלגות דיסקרטית אחידה. קבוע גולומב-דיקמן, באתר MathWorld (באנגלית) ספרות קבוע גולומב-דיקמן באתר סדרות המספרים של Sloane
קרקור בטן

קרקור בטן או בּוֹרְבּוׂרִיגְמוּס (ביוונית: βορβορυγμός, שם נהוג נוסף הוא בִּעְבּוּעַ או המיית מעיים) הוא קול שיוצא מהבטן, בדרך כלל בעת התעוררות של תחושת רעב. קרקור בטן נובע מתנועת גזים בקיבה, והוא מהווה חלק מפעילותה התקינה של מערכת העיכול. המילה "קרקור" בעברית מהווה אונומטופיה, וכך גם המילה הלועזית "בורבוריגמוס" שמקורה בשפה היוונית הקדומה. בעברית, הביטוי "בטן מקרקרת" מציין תחושת רעב. המזון שמגיע דרך הוושט לקיבה עובר שם תהליך של פירוק בעזרת מיצי עיכול המורכבים בעיקר מחומצת מלח. הפירוק מתבצע תוך כדי ערבול מתמיד של המזון. התעוררות תחושת הרעב מלווה במסר עצבי שמגיע למערכת העיכול מההיפותלמוס. המסר מורה למערכת העיכול להאיץ את התנועה הפריסטלטית לצורך שאיבת שאריות המזון מהקיבה לעבר התריסריון. המטרה היא לפנות מקום למזון חדש שאמור להגיע לקיבה. התנועה הפריסטלטית גורמת למזון בקיבה לעבור ערבול, טלטול ודחיסה במהירות גבוהה. כך נוצרים בתערובת המזון המעובדת חלקית כיסי גז שיש להם חופש תנועה יחסי. קולות הקרקור נובעים מתנועתם של כיסי הגז. גורם נוסף שיכול להאיץ את קולות הקרקור, גם כאשר אין תחושת רעב, הוא מזונות שאינם מתפרקים היטב בקיבה. הקולות נלווים בדרך כלל לפירוק חלקי של המזון. קרקור בטן מהווה חלק מפעילות תקינה של מערכת העיכול, אולם עודף קרקורים או חוסר בהם, שמתלווים להם סימפטומים נוספים, יכולים להצביע על בעיה במערכת העיכול. ד"ר איתי גל, למה הבטן מקרקרת כשרעבים?, באתר ynet, 12 במרץ 2007 על מקור המילה בורבוריגמוס (באנגלית)
צמרת הבירה

צמרת הבירה היא שכונה יהודית בצפון-מזרח ירושלים, שהוקמה בשנת 1972. מקור שמה הוא בגובהה הרב, גם ביחס לשכונות ירושלים. יחד עם שכונת הגבעה הצרפתית הסמוכה מתגוררים בשכונה כ-7,000 איש. השכונה ממוקמת על הרכס הצפון מזרחי של הר הצופים ועל מורדותיו כלפי מזרח. הגובה המקסימלי בסביבת השכונה מגיע ל-835 מטר, ועל כן שמה. בצפון גובלת השכונה בכביש 1, במערב בגבעה הצרפתית, בדרום בעיסאוויה ובית החולים הדסה הר הצופים ובמזרח בנחל אוג וכביש 1. יחד עם הגבעה הצרפתית, משתרעת צמרת הבירה על פני 970 דונם. השכונה הוקמה בשנת 1972, לאחר ששטחה נכבש מירדן במלחמת ששת הימים. מטרתה של השכונה, היה ליצור רצף יהודי, יחד עם השכונות הגבעה הצרפתית, גבעת המבתר ורמת אשכול, שיחבר בין מרכז ירושלים לבין הר הצופים, שהיה עד מלחמת ששת הימים מובלעת ישראלית בתוך השטח הירדני. השכונה נבנתה על פי סטנדרטים אמריקאיים. מתכנני השכונה ניצלו את המורדות לבנייה מדורגת ואפשרו תחושה של בתים בודדים, המשקיפים אל מדבר יהודה. השכונה אורגנה היטב על ידי ועד שנבחר על ידי התושבים ובכך מהווה דוגמה בולטת לארגון קהילתי. עקב היותה שכונת-קצה, צמרת הבירה היא שכונה פסטורלית ושקטה, ונחשבת לשכונת יוקרה. המצב הסוציו אקונומי של דיירי השכונה הוא בינוני-גבוה. בשל הקרבה לקמפוס האוניברסיטה העברית בהר הצופים, מתגורר בשכונה חלק ניכר מהסטודנטים וסגל האוניברסיטה. בצמרת הבירה ישנה אוכלוסייה מגוונת, ברובה יהודית. בשכונה אף מתגוררות מספר משפחות ערביות. בית הספר היסודי ממלכתי ע"ש קורצ'אק תיכון דתי ע"ש ג'ינוגלי מרכז מסחרי מכללת ליפשיץ – מכללה דתית למורות תנועות הנוער – נוע"ם (נוער מסורתי), והנוער העובד והלומד רחובות השכונה הם: החי"ל, מבוא פלי"ם, מבוא הררי, מבוא נהגי הפרדות ומבוא הנח"ל. הגבעה הצרפתית אודות, באתר המינהל הקהילתי של שכונות צפון ירושלים (ארכיון) (ובתוכן צמרת הבירה) נדב שרגאי, 370 דונם, בסך הכל, באתר הארץ, 13 בדצמבר 2007 אלעזר לוין, ‏יד שניה - צמרת הבירה, ירושלים, באתר גלובס, 11 בינואר 2004